open-index/open-wikipedia-markdown huggingface dataset:
Colette Brix

**Colette L. Brix** (født 7. juni 1950 i København) er en dansk politiker og direktør, som er oppnevnt som folketingskandidat for Venstre i Københavns Omegns Storkreds (Gentofte-kredsen) fra juni 2016. Fra mai 2014 var hun oppnevnt for Venstre i Valbykredsen.

Colette Brix representerte Dansk Folkeparti i Folketinget fra 2001 til 2011.

Brix var folketingsmedlem for Storstrøms Amtskreds fra 20. november 2001. Hun var DF's kandidat i Næstvedkredsen fra 1999, og i Køgekredsen fra 2007. Hun er medlem av representantskapet for Dansk Erhverv. Siden 1997 har hun vært formann for Dansk Erhvervssammenslutning, de fire foregående årene var hun nestformann. 

Brix arbeidet som fullmektig på et vekselkontor fra 1968 til 1974 og som prokurist i C.M. Møbler fra 1975 til 1986. Hun var også gymnastikklærer fra 1980 til 1982. Hun har siden 1986 drevet sitt eget kosmetikkfirma, *Clinique Colette*, i tillegg driver hun tre detaljforretninger. 

## Referanser


## Eksterne lenker
* 
*
Ali Asadov

**Ali Hidayat oğlu Asadov** (aserbajdsjansk: Əli Hidayət oğlu Əsədov, født 30. november 1956 i Baku) er en aserbajdsjansk politiker. Han er fra 8. oktober 2019 statsminister i Aserbajdsjan. Han etterfulgte Novruz Mammadov.

Asadov er født 30. november 1956 i Baku. Han er utdannet økonom ved Plekhanov-akademiet for økonomi i Moskva og tjenestegjorde i hæren fra 1978 til 1980. Fra 1989 til 1995 var han professor og leder ved The Baku Institute of Social Management and Political Science.

## Politisk karriere
Han ble i 1995 innvalgt som medlem av nasjonalforsamlingen for Det nye aserbajdsjanske parti. Den 17. april 1998 ble han økonomisk rådgiver for presidenten, og den 30. november 2012 ble han leder av presidentens stab.

Asadov blir betraktet som en nær alliert med president Ilham Alijev. I oktober 2019 ble han valgt til statsminister i Aserbajdsjan etter at Novruz Mammadov trakk seg.

## Referanser
Anita Christensen

**Anita Christensen** (født 1973) er tidligere folketingsmedlem for Dansk Folkeparti. Ved folketingsvalget 2007 ble hun valgt til Dansk Folkepartis 1. vara i Sydjyllands Storkreds men allerede to dager senere inntrådte hun som fullverdig medlem etter at MEP Mogens Camre straks etter valget hadde nedlagt sitt mandat. Hun ble ikke gjenvalgt ved folketingsvalget 2011, men gjeninntrådte i Folketinget fra 21. juni 2014 frem til 2015 som vara for Jørn Dohrmann ettersom han ble valgt inn i Europa-Parlamentet.

## Politisk karriere
Anita Christensen ble valgt inn i Haderslev byråd i 2005, og var viseborgermester her frem til 2007. I 2007 ble hun folketingskandidat for Dansk Folkeparti i Kolding Syd-kredsen. I Folketinget er hun Dansk Folkepartis ordfører vedrørende §71-forhold, samt nestformann i §71-tilsynet. Hun er dessuten medlem av Socialudvalget og Det Politisk-Økonomiske Udvalg.

## Referanser


## Eksterne lenker
*
Mia Falkenberg

**Mia Falkenberg** (født 1983) er en dansk politiker og tidligere medlem av Folketinget for Dansk Folkeparti. Falkenberg er av yrke sosial- og helsehjelper. 

Hun ble som 21-årig valgt ved Folketingsvalget 2005 for Vestsjællands Amtskreds og satt i Folketinget fra 8. februar 2005 til 8. oktober 2008 da hun måtte tre ut på grunn av sykdom. Som medlem av folketingsgruppen var hun familie- og forbrukerordfører, ordfører i Økontaktudvalget og likestillingsordfører og medlem av Boligudvalget og Socialudvalget.

Falkenberg er gift med Per Brogård som hun har en sønn og en datter sammen med. Tidligere har Falkenberg vært tre måneder i det danske forsvaret hos kamptroppene i Slagelse og studert teologi.

## Referanser


## Eksterne lenker
*  
*
Karina Due

**Karina Due** (født 1966) er en dansk politiker som var i Folketinget for Dansk Folkeparti i perioden 18. juni 2015 til 5. juni 2019. 

## Bakgrunn
Karina Due er datter av Hanne Friborg Due. Due har en bakgrunn som kontorassistent, salgsteknisk assistent, salgsteknisk ansvarlig og konsulent.

## Politisk karriere
Due har sittet i Silkeborg Byråd og Regionsrådet for Region Midtjylland.
Hun var nominert ved Folketingsvalget 2011 og fikk 1.309 personlige stemmer i Vestjyllands Storkreds og ble dermed partiets 4. vara i valgkretsen.
Due ble på nytt nominert av Dansk Folkeparti i Silkeborg i 2013.
Ved Folketingsvalget 2015 ble hun valgt inn fra Vestjyllands Storkreds etter å ha fått 2.848 personlige stemmer.
Ved inntredelsen i Folketinget forlot hun Silkeborg Byråd i overensstemmelse med partiets regler. Hun fortsatte i Regionsrådet.

## Referanser


## Eksterne lenker
*  
*
Susanne Eilersen

**Susanne Eilersen** (født 24. august 1964) er en dansk politiker som var medlem av Folketinget for Dansk Folkeparti.

Eilersen har arbeidet som lønn- og regnskapsassistent på et kurs- og konferansehotell i Fredericia. Sammen med sin ektemann har hun tre sønner.

Eilersen har vært medlem av Dansk Folkeparti siden 1998.
Hun satt i partiets lokalstyre i Fredericia fra 1999 til 2010. I 2004 kom hun i partiets hovedstyre. Eilersen ble valgt til byrådet i Fredericia ved kommunalvalget 2009. I byrådet er hun formann for helseutvalget.
Fra 10. mars 2015 til 27. mai 2015 var Eilersen stedfortreder i Folketinget for Anita Christensen.
Til Folketingsvalget 2015 var Eilersen nominert i Esbjerg Bykredsen og ble valgt inn for Sydjyllands Storkreds. I 2019 ble hun ikke innvalgt på Folketinget.
Susanne Eilersen ble etter folketingsvalget ansatt som konsulent i Landdistrikternes Fællesråd.

## Referanser


## Eksterne lenker
* 
*  
*
Nedslagsbergart

En **nedslagsbergart** eller **impaktitt** er en gruppe metamorfe bergarter dannet ved nedslag av en meteoritt eller komet. De viktigste er nedslagsbreksje, suevitt og nedslagslava eller nedslagssmeltebergart.

## Kilder
* Bryhni, Inge. (14. februar 2009). Nedslagsbergarter. I Store norske leksikon. Hent 14. februar 2014 fra http://snl.no/nedslagsbergarter
The Valentyne Suite

***The Valentyne Suite*** var det andre albumet som ble gitt ut av bandet Colosseum, i 1969. Det var Vertigo Records første albumutgivelse, albumet nådde nummer 15 i UK Albums Chart i 1969. Albumet nådde topp nummer 18 i Australia i 1970. Selv om sangen "The Kettle" offisielt er oppført som skrevet av Dick Heckstall-Smith og Jon Hiseman, hevdet bassist og produsent Tony Reeves senere at den ble skrevet av gitarist og vokalist James Litherland. Sangens riff ble senere benyttet i tre sanger, særlig kjent er «Ya Mama» av Fatboy Slim.

## Beskrivelse
Albumet er beskrevet som et av Englands fremste jazz-rock album, - eller mer nøyaktig rock-jazz album, de fleste av medlemmene i Colosseum hadde gått læretida i bluesband, og det viser veldig sterkt på noe av materialet her. 

De tre første sporene på side A, «The Kettle», «Elegy» og «Butty's Blues» er ikke av albumets sterkeste. Men på «The Machine Demands a Sacrifice» starter albumets storhet. Sporet inneholder også en solo av organisten Dave Greenslade og saxspiller Dick Heckstall-Smith.

Albumets høydepunkt er side B «The Valentyne Suite», som tar bandet ut av sin bluesete komfortsone til noe nærmere prog-rocken. Suiten består av tre temaer/spor «January's Search», «February's Valentyne» og «The Grass is Always Greener», tilsammen over 16 minutter. Et fjerde tema/spor var opprinnelig skrevet til som siste sats suiten, «Beware the Ides of March». Men siden «Beware the Ides of March» allerede hadde blitt utgitt i Storbritannia på deres første album *Those Who Are About to Die Salute You* ble sporet ikke med på *The Valentyne Suite*. Bandleader Jon Hiseman er en tydelig frontfigur hele tiden, hans energiske tromming er fylt med jazz mens backbeaten er litt mer prog-rock. Greenslade eneste virkelige solo i suiten minner om en vintage Keith Emerson. I ettertid er dette kanskje ikke helt det klassiske som det virket den gangen, men det er fortsatt lyttbart, og for mye av tiden, ekstremt hyggelig.

At albumet ligger et sted mellom jazz-rock og prog-rock gjør at det ikke er regnes som en klassikker i noen av sjangrene, men det er regnet som et album det også i ettertid virkelig er verdt å lytte til.

## Sporliste
Side A

# «The Kettle» (Dick Heckstall-Smith, Jon Hiseman) – 4:28
# «Elegy» (James Litherland) – 3:14
# «Butty's Blues» (Litherland) – 6:46
# «The Machine Demands a Sacrifice» (Litherland, Heckstall-Smith, Pete Brown, Hiseman) – 3:53

Side B

# «Valentyne Suite Theme One: January's Search» (Dave Greenslade) – 6:25
# «Valentyne Suite Theme Two: February's Valentyne» (Greenslade) – 3:33
# «Valentyne Suite Theme Three: The Grass is Always Greener» (Heckstall-Smith, Hiseman) – 6:55

## Medvirkende

### Colosseum

* Dave Greenslade - Hammondorgel, vibrafon, piano, bakgrunds-vokal på "The Machine Demands a Sacrifice" 
* Dick Heckstall-Smith - saksofoner, fløyte på "The Machine Demands a Sacrifice" 
* Jon Hiseman - trommer, maskin på "The Machine Demands a Sacrifice" 
* James Litherland - gitarer, vokal 
* Tony Reeves - bassgitarer 

### Andre medvirkende

* Neil Ardley - dirigent på "Butty's Blues", strengearrangement på "Elegy"

## Referanser


## Eksterne lenker
*
Marlene Harpsøe

**Marlene Harpsøe** (født 1983) er en dansk kontorassistent og politiker som i perioden 2007 til 2011 var medlem av Folketinget for Dansk Folkeparti i Helsingørkredsen (Nordsjællands Storkreds), og på nytt medlem av Folketinget fra 2015. Fra 2022 representerer hun Danmarksdemokraterne.

## Bakgrunn
Marlene Harpsøe gikk ut fra Espergærde Gymnasium i 2002, deretter studerte hun på Hillerød Handelsskole, før hun i 2006 tiltrådte som kontorassistent for Accoat A/S. Siden har hun også arbeidet som sekretariatsmedarbeider og sekretær hos Dansk Folkeparti på Christiansborg.

## Politisk karriere
Harpsøe var politisk nestformann for Dansk Folkepartis Ungdom i 2005-2007 og har vært lokalforeningsformann for DFU i Nordsjælland og styremedlem i Dansk Folkepartis lokalavdeling i Fredensborg kommune.

Harpsøe ble innvalgt til Folketinget ved Folketingsvalget 2007 for Nordsjælland med 6.096 stemmer, bare to stemmer mer enn Martin Kelkelund som fikk 6.094.
Kelkelund hadde fått 1713 personlige stemmer og Harpsøe 91 færre, og det var dermed ikke personlige stemmer som avgjorde valget dem imellom.
Ved valget i 2011 ble hun ikke gjenvalgt til Folketinget. Marlene Harpsøe fikk 2.287 personlige stemmer, men da Dansk Folkeparti på landsbasis gikk tilbake fra 24 til 22 mandater – og det ene av de to mandater forsvant i Nordsjælland – ble hun ikke gjenvalgt. Marlene Harpsøe ble 1. vara til Folketinget for Dansk Folkeparti i Nordsjællands Storkreds.
Etter Folketingsvalget 2015 kom hun igjen inn på Folketinget.

## Referanser


## Eksterne lenker
*
Merete Dea Larsen

**Merete Dea Larsen** (født 19. april 1978) er en dansk politiker som var medlem av Folketinget for Dansk Folkeparti.
Hun ble valgt ved Folketingsvalget 2015 hvor hun fikk 3.511 personlige stemmer fra Sjællands Storkreds. I 2019 ble hun ikke gjenvalgt.

Før hun ble direkte valgt har hun i kortere perioder møtt på Folketinget som vararepresentant for Pia Kjærsgaard og Karin Nødgaard.

## Referanser


## Eksterne lenker
*
Karin Nødgaard

**Karin Nødgaard** (født 1966) er en dansk politiker som var folketingsmedlem for Dansk Folkeparti fra 2005 til 2019.

## Bakgrunn
Nødgaard er datter av tidligere folketingsmedlem og nestformann i Folketingets presidium Poul Nødgaard og handelsskolelærer Hanne-Merete Nødgaard.
Hun studerte ved Ringsted Handelskole og Haslev Seminarium. I perioden 1990–2005 underviste hun som folkeskolelærer i Ringsted kommune.

Hun er bosatt i Jystrup på Midtsjælland.

## Politiske karriere
Nødgaard ble valgt inn på Folketinget for første gang ved folketingsvalget 2005 for Ribe Amtskreds og for andre gang ved folketingsvalget 2007 for Sydjyllands Storkreds. Ved valget i 2011 ble hun valgt i Ringsted-Sorø-kredsen. Ved Folketingsvalget 2015 mottok hun 4.298 personlige stemmer i Sjællands Storkreds og vant dermed et kretsmandat. Hun ble ikke gjenvalgt i 2019.

Nødgaard var Dansk Folkepartis sosial-, eldre-, familie- og idrettsordfører og har tidligere vært formann for Kulturudvalget samt Dansk Folkepartis kulturordfører.

## Referanser


## Eksterne lenker
*
Samholds Avis

**Samholds avis** var en avis som utkom i Arendal i 1887 og 1888. Avisa ble utgitt av arbeiderforeningene Samhold, som ble stiftet etter Arendalskrakket. Avisas redaktør var Andreas Hansson. Avisen ble trykket på eget trykkeri.    

En kjenner til avisa fordi den er omtalt i en rekke samtidige kilder.    Men ikke et eneste bevart eksemplar er kjent. 

## Referanser
Tina Petersen

**Tina Petersen** (født 1965) er en dansk tidligere politiker som var medlem av Folketinget for Dansk Folkeparti. Hun har også vært aktiv i lokalpolitikk i Svendborg kommune.

Hun ble valgt første gang i 2005 til Folketinget i Fyns Amtskreds, og gjenvalgt i 2007 i Fyns Storkreds, men ikke gjenvalgt i 2011.

## Bakgrunn
Petersen er født som datter av spesialskipsbygger Helge Otto Mortensen og kirketjener Ann-Marie Mortensen. Hun er født i Malmö i Sverige.

## Politisk karriere
Tina Petersen var i 1995 med på å stifte Dansk Folkepartis Ungdom. Samme år var hun medstifter av Dansk Folkepartis lokalforening i Svendborg. I 1998 ble hun innvalgt til byrådet i Svendborg hvor hun var medlem frem til 2001. I 2001 ble hun innvalgt til Fyns Amtsråd og i 2003 ble hun formann for Dansk Folkepartis amtsrådsforening.

I 2005 ble hun innvalgt til Folketinget i Odense Vestkredsen og i 2007 gjenvalgt i Odense Sydkredsen. Hun var medlem av Det Energipolitiske Udvalg, Finansudvalget, Socialudvalget og Udenrigsudvalget, i tillegg var hun handicap-politisk ordfører og utenriks- og udviklingsbistandsordfører for Dansk Folkeparti. I 2009 ble Tina Petersen igjen innvalgt til Svendborg byråd for perioden frem til 2013.

## Kontroverser
17. april 2012 la Tina Petersen et manipulert bilde ut på sin Facebook-profil. Bildet viste to søppelposer og to kvinner kledt i niqab som stod ved siden av hverandre. Med bildet fulgte teksten *"hehe. Husk storskrald i morgen ;))) ..." *Hun ble politianmeldt for bildet og i juli 2013 tiltalt for overtredelse av rasismeparagrafen. I desember 2013 ble hun frikjent. Hun ble frikjent både i byretten og i landsretten.

## Referanser

 


## Eksterne lenker
*
Paragneis

**Paragneis** er gneis som er dannet ved omdanning av opprinnelige sediment. Hvis det har vært mye leire i opprinnelsessedimentet, vil det vanligvis være mye glimmer i paragneisen, i tillegg til granat, kyanitt og staurolitt. 

Forstavingen *para-* sammen med navnet på en metamorf bergart blir gjerne benyttet for å vise at den er dannet fra et opprinnelig sediment.

## Kilder

* Bryhni, Inge. (14. februar 2009). Paragneis. I Store norske leksikon. Hent 14. februar 2014 fra http://snl.no/paragneis
Karina Sørensen

**Karina Charlotte Sørensen** (født 8. april 1982 i Kolding) var folketingsmedlem, valgt for Dansk Folkeparti i Vejle Amtskreds fra 2001 til 2005. Hun ble da det yngste medlem av Folketinget, med sine 19 år, 7 måneder og 12 dager.

Karina Sørensen er datter av børstebinder Anker Sørensen og rengjøringsassistent Rita Sørensen.
Hun har gikk ut av på Almind-Viuf Fællesskole i 1999 og studerte de tre påfølgende år ved Nyborg-Kerteminde Handelsskole.

Karina Sørensen var nestformann for Dansk Folkepartis Ungdom (DFU) i Vejle Amt 2000-2001 og medlem av hovedstyret i DFU 2000-2001.
Fra februar 2001 var hun partiets kandidat i Fredericiakredsen.
Sørensen ble valgt inn på Folketinget for Vejle Amtskreds ved Folketingsvalget 2001 20. november 2001 med 1692 personlige stemmer. 
I Folketinget satt hun i Europaudvalget og Uddannelsesudvalget.
Hun valgte ikke å stille til Folketingsvalget 2005 til fordel for en utdannelse som bankrådgiver.

## Referanser


## Eksterne lenker
* Sørensen, Karina, Folketinget.dk
Hege Høiland

**Hege Høiland** (født 1959) er en norsk tidligere styrkeløfter som representerte Oslo Politis IL og Sauda IL.

Hun vant fire NM-gull og ett NM-sølv i perioden 1985–1997. Hun vant EM-sølv i 1990, og EM-bronse i 1996, 1997 og 1998. Hun vant VM-bronse i 1991.

## Medaljer i norske mesterskap

## Referanser




## Eksterne lenker
*  Hege Høiland – Norges Styrkeløftforbund
Krystyna Sundin

**Krystyna Sundin** (født 1960) er en norsk tidligere styrkeløfter som representerte Askim SK.

Hun vant fire NM-gull i perioden 1987–1991. Hun vant EM-bronse i 1991.

## Medaljer i norske mesterskap

## Referanser




## Eksterne lenker
*  Krystyna Sundin – Norges Styrkeløftforbund
Kirsten Vinje

**Kirsten Vinje** (født 1966) er en norsk tidligere styrkeløfter fra Fredrikstad som representerte Skogstrand IL og Lenja Atletklubb.

Hun vant seks NM-gull, to NM-sølv og en NM-bronse i perioden 1985–1995.

## Medaljer i norske mesterskap

## Referanser




## Eksterne lenker
*  Kirsten Vinje – Norges Styrkeløftforbund
Karen Højte Jensen

**Karen Højte Jensen** (født 1938) er en dansk politiker. Hun var medlem av Folketinget fra 1979 til 1998, valgt for Det Konservative Folkeparti.

## Liv og virke
Hun vokste opp på gård på Tåsinge. Hun gikk lærerseminaret i Skårup ved Svendborg og underviste i folkeskolen.

Jensen ble valgt inn i styret i sin lokale konservative velgerforening i 1971 og i Hvalsø kommunestyre i 1978. Det ble begynnelsen på til sammen 31 år som kommunepolitiker i Hvalsø og senere Lejre kommune.

Fra 1979 til 1998 var Jensen medlem av Folketinget for Roskilde amtskrets. Hun satt ti år i Folketingets finansutvalg. Hun var også de konservatives sosialpolitiske ordfører.

Hun var leder for Det Konservative Folkepartis kvinneorganisasjon fra 1989 til 2004.

I 1997 ble hun utnevnt til ridder av 1. klasse av Dannebrogordenen.

## Referanser
Svanhild Brekke Opheim

**Svanhild Brekke Opheim** (født 1967) er en norsk tidligere styrkeløfter som representerte Voss Styrkeløftklubb.
Hun vant tre NM-gull, to NM-sølv og ett NM-bronse i perioden 1991–1996. Hun vant EM-bronse i 1995. Beste plassering i VM i styrkeløft sammenlagt var 6. plass i 56-kilosklassen i Canada i 1996.
I 1993 ble hun verdensmester i benkpress i 56-kilosklassen under VM i styrkeløft i Ungarn.

I 1995 kåret Norges styrkeløftforbund henne til årets kvinnelige løfter. Hennes personlige rekorder er 165 kilo i knebøy, 102,5 kilo i benkpress og 157,5 kilo i markløft, alle oppnådd i 56-kilosklassen.

## Medaljer i norske mesterskap

## Referanser




## Eksterne lenker
*  Svanhild B. Opheim – Norges Styrkeløftforbund
Løgmanssteypið

**Løgmanssteypið** er en færøysk utslagsturnering i fotball, og er Færøyenes ledende fotballcup. Hver runde spilles i ett oppgjør med utslagsrunder, der finalen årlig spilles på Tórsvøllur i Tórshavn.

## Vinnere

* 1955 – 
* 1956 – 
* 1957 – 
* 1958 – 
* 1959 – 
* 1960 – 
* 1961 – 
* 1962 – 
* 1963 – 
* 1964 – 
* 1965 – 
* 1966 – 
* 1967 – 
* 1968 – 
* 1969 – 
* 1970 – *Avlyst*
* 1971 – 
* 1972 – 
* 1973 – 
* 1974 – VB
* 1975 – 
* 1976 – 
* 1977 – 
* 1978 – 
* 1979 – 
* 1980 – 
* 1981 – 
* 1982 – 
* 1983 – GÍ Gøta
* 1984 – 
* 1985 – GÍ Gøta
* 1986 – 
* 1987 – 
* 1988 – 
* 1989 – 
* 1990 – 
* 1991 – 
* 1992 – 
* 1993 – B71 Sandoy
* 1994 – 
* 1995 – 
* 1996 – GÍ Gøta
* 1997 – GÍ Gøta
* 1998 – 
* 1999 – 
* 2000 – GÍ Gøta
* 2001 – 
* 2002 – 
* 2003 – 
* 2004 – 
* 2005 – GÍ Gøta
* 2006 – 
* 2007 – 
* 2008 – 
* 2009 – 
* 2010 – 
* 2011 – 
* 2012 – 
* 2013 – 
* 2014 – 
* 2015 – 
* 2016 – 
* 2017 – 
* 2018 – 
* 2019 – 
* 2020 – 
* 2021 – 
* 2022 – 

## Referanser


## Eksterne lenker
Lizzie Lichtenberg

**Lizzie Bergmann Lichtenberg** (1937–2018) var en dansk politiker. Hun var medlem av Folketinget fra 1981 til 1990. Hun representerte Det Konservative Folkeparti.

## Liv og virke
Hun var gift med Otto Lichtenberg (1935–2020), som var kommandørkaptein i Søværnet og formann i Danmarks marineforening. 

Lizzie Lichtenberg kom med i kommunepolitikk og menighetsråd i Blovstrød i 1960-årene, og hun ble viseborgermester i den sammenslåtte Allerød kommune i 1970. Hun satt også en periode i Frederiksborg amtsråd.

I 1981 ble Lichtenberg valgt inn i Folketinget fra Vestsjællands amtskrets. Hennes innsats var i første rekke på det sosialpolitiske området. Hun ble gjenvalgt frem til 1990, da hennes mann ble nestkommanderende ved flåtestasjonen i Frederikshavn. Hun ble nominert i Nordjyllands amtskrets, men falt ut av Folketinget.

Lizzie Lichtenberg var leder for Europabevegelsen i Danmark fra 1985 til 1990.

Lizzie og Otto Lichtenberg flyttet senere tilbake til Allerød, der hun hadde flere frivillige verv.

## Referanser
Valborg Dubois

**Valborg Gunhilde Dubois** (født Olsen 16. februar 1860 i Christiania, død 9. mars 1908 i Paris) var en norsk kunstmaler.

## Liv og virke
Valborg Dubois fikk sin kunstnerutdannelse i Paris i slutten av 1880-årene, som elev av Elev av Jules Lefebvre, Gustave Boulanger og hos Tony Robert-Fleury som var tilknyttet den private kunstskolen Académie Julian.

Hun malte portretter, landskap og genrebilder i olje og pastell, og hentet i vesentlig grad sine motiver fra frankrike, hvor hun hadde bosatt seg. I 1887 stilte hun for første gang ut på Statens årlige Kunstutstilling i Kristiania. Samme år stilte hun ut et kvinneportrett på Parissalongen. Hun stilte også ut på salongen i 1888, 1889, 1890 og i 1892. I 1889 var hun også representert med et selvportrett i pastell på Verdensutstillingen i Paris, og mottok *medaille d'Argent* (sølvmedalje) for et bilde hun stilte ut ved Académie Julian.

Ved kunstnernes malerauksjon i 1889 fikk hun antatt bildene *L'ecielle de soupe* og *Strandblomster*. I 1890 stilte hun et bilde til utlodning hos Kristiania Kunstforening, og i 1891 stilte hun ut bildene *Jeune Bretonne* og *Amandes vertes* samme sted. I Fredrikshalds kunstforening ble hennes pastell *Ugræs* loddet ut i 1887, og samme sted hadde hun i 1888 bildet «Lille Rødhette» til utlodning.

Valborg Dubois ga også undervisning i tegning og maling.

## Familie
Valborg Dubois var datter av kjøpmann Olai Olsen og Josefine Tybring, og vokste opp i Fredrikshald. Hun ble 29. desember 1890 gift i Paris med Marcel Dubois, og benyttet også navnekombinasjonene Olsen Dubois og Dubois-Olsen.

## Referanser


## Kilder
* 
*
Marie Skłodowska-Curie Actions

**Marie Skłodowska-Curie Actions** (**MSCA**) (norsk: Marie Curie-ordningen) er en stipendieordning etablert av EU/Europakommisjonen for å støtte fremragende forskning innenfor Det europeiske forskningsområdet (ERA). Ordningen har vært en del av rammeprogrammet Horisont 2020, fortsetter i rammeprogrammet Horisont Europa. Programmet er oppkalt etter Marie Curie.

## Referanser

## Eksterne lenker
*
Ole Kristian Kjølholdt

**Ole Kristian Kjølholdt** (født 8. september 1950) er en norsk politiker (Høyre), forretningsmann og gårdbruker.

Kjølholdt satt som ordfører i Hvaler kommune i to perioder mellom 1991 til 1999. Som kommunepolitiker satt han også som medlem av formannskapet i tidsrommet 1983 til 1999.

## Andre tillitsverv og politisk virke
I løpet av sin ordførerperiode tok Kjølholdt til orde for å begrense turismen til Hvaler, en begrensning på kommunens egne premisser ifølge den daværende ordføreren.  

Kjølholdt var andrekandidaten til Østfold Høyre foran stortingsvalget i 1997. Etter valget ble han 1.vararepresentant til Stortinget for Østfold (vara for valgperioden 1997-2001). Som vararepresentant møtte han blant annet i Finanskomiteen. 

Kjølholdt markerte seg som EU-tilhenger på 1990-tallet.  

Kjølholdt har sittet i styret til Oslofjorden Friluftsråd, Borg Destinasjonen og i styret til Stiftelsen Korshavn. Han har også sittet i det rådgivende organet til Gamle Fredrikstad Kulturforum (GFK). 

Utenom politikken og gårdsdriften har han også drevet med næringsvirksomhet innenfor eiendomsutleie.

## TV-opptreden
Som ordfører medvirket Kjølholdt i Tande P programmet *[[Klar – ferdig – jobb|Klar- ferdig- jobb]]* i 1993.

## Familie
Kjølholdt er barnebarnet til Venstre-politiker Ole Kristian Hansen. Kjølholdts bestefar var også ordfører i Hvaler kommune.  

Han er tremenning til fotballspilleren Martin Kjølholdt, og er en slektning av motstandsmannen og offiseren Halfdan Haneborg Hansen.   

## Referanser

## Eksterne lenker
*Klar - ferdig - jobb/$7. Gjetter på kommuner
Gerda Møller

**Gerda Møller**, (født *Gerda Christensen* 7. januar 1914 i København, død 20. januar 2004) var en dansk politiker som var gift med Adam Møller og mor til Eva og Helge Adam Møller.

## Karriere
Hun var datter av restauratør Christian L. Christensen (død 1940) og hustru Astrid født Hansen (død 1951). Hun ble uteksaminert fra Rysensteen Gymnasium i 1933 og utdannet seg som tysk korrespondent 1937. Hun var ansatt i A/S Axel Schou (Philips Radio) 1935-39 og Siemens-Røntgen 1939-44, hos landsrettssakfører Niels Aage Pedersen 1945, var lærer ved kveldsskolen i henholdsvis Holstebro, Næstved og København 1958-64 og ved det danske forsvarets sivilundervisning 1958-70.

## Politisk virke
Hun var medlem av Næstved Byråd fra 1950 til 1954 for Det Konservative Folkeparti. Hun møtte som vararepresentant på Folketinget fra 1962 til 1963 og som fast medlem fra 1964 til 1981. Hun var samtidig medlem av Københavns Borgerrepresentation fra 1978 til 1985.

Gerda Møller var i tillegg medlem av Det Kongelige Teaters tilsynsråd 1974-81, medlem av Nordisk Råd 1968-77, delegert til FN i 1977 og 1981 og medlem av Europabevegelsens hovedstyre 1979-2000.

Hun hadde tillitsverv i Folkeligt Oplysningsforbund fra 1951, var formann for Danske Kvinders konservative Forening fra 1968, nestformann i Det konservative Folkepartis kvinneutvalg og var medlem av representantskapet for selskapet Borgervennen av 1788. Hun var også styremedlem for ungdomspensjonen Limfjordshøj og for spedbarnehjemmet på Hartmannsvej, samt nestformann i Dansk informationskomité for markedsspørsmål.

Hun giftet seg 30. januar 1942 med oberst Adam Møller.

## Kilder
* Ellen Strange Petersen: *Kvinderne og valgretten*, 1965, s 218. PDF-udgave hos KVINFO
* ''Kraks Blå Bog 1974''
To Our Children’s Children’s Children

***To Our Children's Children's Children*** er det femte albumet fra The Moody Blues, utgitt i november 1969. «Watching and Waiting» ble gitt ut som singel for å markedsføre albumet, men solgte dårlig. På den annen side ble «Gypsy (Of a Strange and Distant Time)» en fan- og albumorientert rockradiofavoritt, til tross for at den aldri ble gitt ut som singel, og forble i bandets konsertoppsettliste gjennom 1970-tallet.

Albumet var den første på gruppens nye plateselskap Threshold, som var oppkalt etter bandets forrige album fra samme år, *On the Threshold of a Dream*. 

*To Our Children's Children's Children* ble godt mottatt av kritikere og solgte godt, nådde nummer 2 på den britiske albumlisten og nummer 14 i USA. Albumet ble utgitt i både stereo og kvadrofonisk.

Albumet var sammen med det forrige albumet, *[[On the Threshold of a Dream]],* et av de som ble lyttet til, på kassettbånd, av besetningen på Apollo 15 i 1971.

## Sporliste

## Medvirkende

* Justin Hayward - vokal, gitarer, sitar 
* John Lodge - vokal, bassgitar, harpe, akustisk gitar 
* Ray Thomas - vokal, fløyte, tamburin, bassfløyte, obo 
* Graeme Edge - trommer, perkusjon 
* Mike Pinder - vokal, mellotron, piano, EMS VCS 3, Hammond-orgel, akustisk gitar, celesta, kontrabass

## Referanser
Cecilia Fusco

**Cecilia Fusco** (født 10. juni 1933 i Roma i Italia, død 26. november 2020 i Latisana i Friuli-Venezia Giulia) var en italiensk operasangerinne (sopran) og stemmelærer. Hun opptrådte mange ganger på La Scala i Milano. 

Hennes karriere varte til slutten av 1970-årene, og hun opptrådte i mange italienske og italienske operahus, som La Fenice i Venezia, Teatro Comunale di Bologna, Teatro Lirico Giuseppe Verdi, Teatro di San Carlo i Napoli, Teatro Massimo Vittorio Emanuele i Palermo, Teatro Massimo Bellini i Catania, Teatro Regio di Parma, Teatro della Pergola i Firenze, Teatro dell'Opera di Roma og Teatro Petruzzelli i Bari.

Fusco døde 26. november 2020 i Latisana av COVID-19, i en alder av 87 år.

## Referanser


## Eksterne lenker
*
Eva Møller

**Eva Bente Møller** (født 1940) er en dansk tidligere politiker, hun er søster til Helge Adam Møller.

## Bakgrunn og erhverv
Hun er datter av oberst Adam Møller og sekretær Gerda Møller, som begge var politikere og medlemmer av Folketinget. Hun gikk på folkeskole og gymnas i København og Næstved i årene 1947-58. Møller ble cand.mag. ved Københavns Universitet 1967 med hovedfag i fysikk og bifag i matematikk, kjemi og astronomi og ble samme år ansatt som adjunkt ved Marie Kruses Skole hvor hun i 1981 ble lektor.

## Politisk karriere
Eva Møller har vært medlem av Farum Byråd 1974-80, medlem av Det Konservative Folkepartis representantskap fra 1974, i hovedstyret 1987-89 og igjen fra 1999 hvor hun avløste Hans Engell frem til 2001. Hun er nå formann for De Konservative i Egedal kommune.

Hun har vært partiets kandidat i Hillerødkredsen 1974-95 og fra 1995 i Frederiksværkkredsen og har vært folketingsmedlem for Frederiksborg Amtskreds fra 23. oktober 1979 til 11. mars 1998 og igjen fra 17. mai 2000, hvor hun inntrådte i Folketinget ved Hans Engells mandatnedleggelse, til 20. november 2001.

Eva Møller har vært formann for Folketingets Uddannelsesudvalg 1982-90, sitt partis udenrikspolitiske ordfører og medlem av Udenrigspolitisk Nævn 1985-87 samt partiets ordfører i kirkepolitiske og energipolitiske spørsmål. Hun var medlem av den danske delegasjon til Nordisk Råd 2000-2001. Hun er Ridder av 1. grad av Dannebrog.

## Øvrige tillitsverv
* Tillitsrepresentant i Gymnasieskolernes Lærerforening 1971-77
* Formann for lærerrådet 1972-74
* Medlem av korpsledelsen i Det Danske Spejderkorps 1972-74 og 1985-93 samt styremedlem 1975-83
* Medlem av Spejderfondens styrelse fra 1974, nestformann fra 1994, formann fra 1996
* Medlem av Kastels Sogns Menighedsråd 1970-93
* Rådgiver for FN-delegationen 1976 udpeget av Danske Kvinders Nationalråd
* Formann for Børne- og Ungdomsorganisationernes Samråd 1984-86
* Medlem av Folkeligt Oplysningsforbunds hovedbestyrelse fra 1983, nestformann fra 1989
* Medlem av det danske styret i Den Interparlamentariske Gruppe fra 1987 og av Den Interparlamentariske Unions Miljøudvalg fra 1991
* Den danske regjerings representant i The Centre for European Education fra 1990
* Formann for Det Kongelige Teaters Tilsynsråd 1987-90
* Medlem av representantskabet for Statens Kunstfond 1983-93
* Styremedlem i Det Danske Teater fra 1988, fra 1990 av forretningsudvalget
* Formann for Dansk Folkeoplysnings Samråd fra 1991
* Medlem av Krogerup Højskoles representantskab fra 1982, av bestyrelsen fra 1988
* Styremedlem i PenSam Banks fra 1990
* Formann for den danske seksjon av Europæisk Kvinde Union fra 1997
* Formann for Folkeuniversitetsnævnet fra 2001
* Medlem av Den Centrale Videnskabsetiske Komité fra 2002.

## Referanser


## Kilder
* Biografi hos Folketinget
* Oppslag i KVINFOs Ekspertdatabase
Lena Belkina

**Lena Belkina** (født 1987) er en ukrainsk mezzosopran.

Fra 2003 til 2006 studerte hun sang ved Glier Musikkinstitutt i Kyiv. Fra 2006 til 2009 studerte hun ved Tsjajkovskij-konservatoriet i Kyiv. Deretter ble hun student ved Felix Mendelssohn Bartholdy-universitetet i Leipzig.

Som 21-åring vant hun den største sangkonkurransen i Ukraina, og fikk deretter plass i ensemblet ved operaen i Leipzig. Etter tre år der fikk hun et toårig engasjement ved Wiener Staatsoper.

I 2019 deltok hun i konkurransen BBC Cardiff Singer of the World.

## Referanser


## Eksterne lenker
* Lena Belkinas hjemmesider. Besøkt 5. april 2021.
National Premier League

**National Premier League** er den øverste ligaen i fotball i Jamaica.

## CONCACAF-ranking (2021)
*CONCACAF har ingen egen rangering, så lagene her er rangert etter Kickalgor.com sitt oppsett ved bruk av ELO-metoden.*

## Lagene (2020/21)

}
|-
| **[[Cavalier FC|Cavalier]]**
| Kingston
| Stadium East Field
| align=center | 
|-
| **[[Dunbeholden FC|Dunbeholden]]**
| Portmore
| Prison Oval
| align=center | 
|-
| **[[Harbour View FC|Harbour View]]**
| Kingston
| Harbour View Stadium
| align=center | 
|-
| **[[Humlbe Lions FC|Humble Lions]]**
| May Pen
| Effortville Community Centre
| align=center | 
|-
| **[[Molynes United FC|Molynes United]]**
| Kingston
| Jacisera Park
| align=center | 
|-
| **[[Mount Pleasant FA|Mount Pleasant]]**
| Runaway Bay
| Drax Hall Sports Complex
| align=center | 
|-
| **[[Portmore United]]**
| Portmore
| Ferdie Neita Sports Complex
| align=center | 
|-
| **[[Tivoli Gardens FC|Tivoli Gardens]]**
| Kingston
| Railway Oval
| align=center | 
|-
| **[[UWI FC|UWI]]**
| Kingston
| UWI Bowl
| align=center | 
|-
| **[[Vere United FC|Vere]]**
| Hayes
| Wembley Centre of Excellence
| align=center | 
|-
| **[[Waterhouse FC|Waterhouse]]**
| Kingston
| Waterhouse FC|Waterhouse Stadium
| align=center | 
|-
|}

## Vinnere

* 1973/74 – Santos
* 1974/75 – Santos
* 1975/76 – Santos
* 1976/77 – Santos
* 1977/78 – Arnett Gardens
* 1978/79 – *Avlyst*
* 1979/80 – Santos
* 1980/81 – Cavalier
* 1981/82 – *Ingen sesong¨*
* 1982/83 – Tivoli Gardens
* 1983/84 – Boys' Town
* 1984/85 – Jamaica Defence Force
* 1985/86 – Boys' Town
* 1986/87 – Seba United
* 1987/88 – Wadadah
* 1988/89 – Boys' Town
* 1989/90 – Reno
* 1990/91 – Reno
* 1991/92 – Wadadah
* 1992/93 – Hazard United
* 1993/94 – Violet Kickers
* 1994/95 – Reno
* 1995/96 – Violet Kickers
* 1996/97 – Seba United
* 1997/98 – Waterhouse
* 1998/99 – Tivoli Gardens
* 1999/00 – Harbour View
* 2000/01 – Arnett Gardens
* 2001/02 – Arnett Gardens
* 2002/03 – Hazard United
* 2003/04 – Tivoli Gardens
* 2004/05 – Portmore United
* 2005/06 – Waterhouse
* 2006/07 – Harbour View
* 2007/08 – Portmore United
* 2008/09 – Tivoli Gardens
* 2009/10 – Harbour View
* 2010/11 – Tivoli Gardens
* 2011/12 – Portmore United
* 2012/13 – Harbour View
* 2013/14 – Montego Bay United
* 2014/15 – Arnett Gardens
* 2015/16 – Montego Bay United
* 2016/17 – Arnett Gardens
* 2017/18 – Portmore United
* 2018/19 – Portmore United
* 2019/20 – *Avlyst*
* 2021 – Cavalier
* 2022 – Harbour View
* 2023/24 – Cavalier
* 2024/25 – Cavalier

## Referanser


## Eksterne lenker
*
Grethe Fenger Møller

**Grethe Fenger Møller** (født 6. november 1941 på Frederiksberg) er en dansk jurist og politiker fra Det Konservative Folkeparti. Hun var arbeidsminister i Firkløverregjeringen.

## Uddannelse og arbeid
Grethe Fenger Møller ble uteksaminert fra Marie Kruses Skole i 1961 og tok cand.jur. fra Københavns Universitet i 1969, hvorpå hun ble ansatt i Sosialdepartementet.

## Politisk karriere
Fenger Møller ble medlem av kommunestyret i Frederiksberg i 1974, hvor hun var rådmann i et par omganger og formann for flere utvalg.

I 1977 ble hun valgt inn på Folketinget, og karrieren toppet seg da hun 10. september 1982 ble arbeidsminister i Poul Schlüters første regjering. Ministerembedet hadde hun frem til 12. mars 1986, og var etter dette sitt partis politiske ordfører. 

Hennes politiske karriere tok slutt som følge av den såkalte Tamil-saken. Som en del av denne politiske skandalen ble Grethe Fenger Møller 13. september 1995 idømt 60 dagers betinget fengsel for falsk vitneforklaring. Før dette hadde hun fått opphevet sin parlamentariske immunitet i 1993.

Fenger Møller tok ikke ny nominasjon ved kommunevalget i 1993 og folketingsvalget 1994. Hun vendte deretter tilbake til sin stilling i Sosialdepartementet hvor hun var fullmektig i departementets internasjonale avdeling frem til hun gikk av med pensjon i 2008.

Grethe Fenger Møller var fra 1974 til 1981 formann for Dansk Kvindesamfund.

## Referanser


## Kilder
**HVEM-HVAD-HVOR 1984*, Politikens Forlag, København 1983, [ISBN 87-567-3831-5]
* Biografi av Grethe Fenger Møller fra Kvindebiografisk Leksikon

## Eksterne lenker
*
Ole Didrik Blomberg

**Ole Didrik Blomberg** (født 2000) er en norsk fotballspiller som spiller for .

## Referanser


## Eksterne lenker
*
Vivi Kier

**Vivi Bjerregaard Bakkebo Kier** (født 1958) er en dansk forretningskvinne, medlem av Odense Byråd og tidligere medlem av Folketinget, valgt for Det Konservative Folkeparti i Faaborgkredsen (Fyns Storkreds).

## Bakgrunn

Vivi Kier ble født i Otterup som datter av sveiser Martin Olsen og husmor Karen Bakkebo.

### Uddannelse og arbeid som sykepleier
Vivi Kier gikk på Mulernes Legatskole i 1977 og var ferdig utdannet sykepleier ved Sygeplejeskolen i Odense i 1983. Fra 1983 og frem til 1986 arbeidet hun som sykepleier ved Odense Universitetshospital (OUH).

### Privatliv og tilværelse som næringsdrivende
Kier er gift med Ernst og har to barn.
Fra 1987 arbeidet hun i ektemannens forretninger i Odense.
De forpakter fem McDonald's restauranter på Fyn.

## Politisk karriere
Ved kommunevalget i 2001 ble Vivi Kier innvalgt til Odense Byråd og gjenvalgt i 2005 med nestflest personlige stemmer, kun overgått av den senere borgermester, partifellen Jan Boye. Hun var fra 2006 til 2008 Konservatives politiske ordfører i byrådet og medlem av *Børne- og Ungeudvalget*. I 2009 offentliggjorde hun at hun ikke tok ny nominasjon til Odense byråd hvor hun hadde sittet fra 2002-2010.

Hun har vært nominert som folketingskandidat siden 2001. Frem til 2006 i Odense Vestkredsen og fra 2007 i Faaborgkredsen.
Ved Folketingsvalget 2007 ble hun valgt inn.
I 2009 ble Vivi Kier kandidat i Odense Sydkredsen, da Bendt Bendtsen ga seg i dansk politikk. I Folketinget var hun partiets sosialordfører, familierettslige ordfører, færøordfører og helseordfører. Vivi Kier var medlem av Retsudvalget, Socialudvalget, Sundhedsudvalget, Udvalget vedrørende Færøske Forhold og § 71-tilsynet.

Som ordfører var Vivi Kier negativ til en legalisering av hasj.
I debatten påpekte hun hasjens skadelige virkninger og Nederlands erfaringer med hasjturisme.

Som sosialordfører uttalte hun seg også i debatten om prostitusjon: Hun ønsket ikke å kriminalisere sexkunder, heller ikke å kriminalisere de prostituerte, og understreket viktigheten av halliklovgivningen.
Da Konservativ Ungdom i 2010 foreslo arbeiderrettigheter for prostituerte, for eksempel adgang til dagpenger og mulighet for å tegne yrkesforsikring, var Kier avvisende, og hun påpekte utfordringene i å bestemme når en prostituert er arbeidsløs.

Ved Folketingsvalget 2011 oppnådde hun ikke gjenvalg, men da partifellen Mai Mercado (Henriksen) gikk ut i barselpermisjon ble Kier midlertidig folketingsmedlem fra 1. mars 2013.

## Referanser


## Eksterne lenker
*
On the Threshold of a Dream

***On the Threshold of a Dream*** er det fjerde albumet fra The Moody Blues, utgitt i april 1969.

Albumet begynner med et dikt ledsaget av elektroniske lyder, og disse lydene går igjen også på slutten av albumet - de fleste vinylpressingene av albumet fortsetter lydene inn i albumets utløpsspor, det får dem til å spille kontinuerlig til platespillerens pickuparm løftes. Kassett- og CD-versjoner av albumet bruker en langsom ut fading.

*On the Threshold of a Dream* ble utgitt 25. april 1969 i Storbritannia og 30. mai 1969 i USA. *On the Threshold of a Dream* ga Moody Blues sin første britiske nummer en-album, og økte også deres amerikanske popularitet ved å bli deres første topp-20 album der.

Albumet, sammen med det påfølgende *[[To Our Children's Children's Children]]*, var blant kassettene som Apollo 15-astronauten Al Worden hadde med på måneferden.

## Sporliste

## Medvirkende

### The Moody Blues

* Justin Hayward - vokal, gitarer, cello, Mellotron
* John Lodge - vokal, bassgitar, cello, kontrabass
* Ray Thomas - vokal, munnspill, fløyte, tamburin, obo, pikkolofløyte, EMS VCS 3
* Graeme Edge - trommer, perkusjon, vokal, EMS VCS 3
* Mike Pinder - vokal, Mellotron, Hammond-orgel, piano, cello

### Andre medvirkende

* Pete Jackson - triangel
* Phil Travers - plateomslag

## Referanser


## Eksterne lenker
*
Agnete Laustsen

**Agnete Laustsen** (født 25. september 1935, død 23. oktober 2018) var en dansk politiker for Konservative Folkeparti og minister i to departementer. Hun var den første kvinnelige helseminister i Danmark, og etter det var hun boligminister, i begge tilfeller under Poul Schlüter i slutten av 1980-årene.

Laustsen var utdannet cand.jur. fra Københavns Universitet, og deretter arbeidet hun i Indenrigsministeriet.

Hun var politisk aktiv gjennom det meste av sitt liv. Hun ble første gang valgt da hun ble medlem av borgerrepresentasjonen i København i 1962, og i 1979 kom hun på Folketinget. Laustsen satt på Folketinget frem til 1998 og var blant annet kultur- og utenriksordfører. Hun ble utnevnt til helseminister i Poul Schlüters andre regjering fra 10. september 1987 til 3. juni 1988 og deretter boligminister i Poul Schlüters tredje regjering fra 3. juni 1988 til regjeringens avgang i desember 1990.

I 1989 ble hun kommandør av Dannebrogordenen.

## Referanser


## Kilder
**HVEM-HVAD-HVOR 1990*, Politikens Forlag, København 1989, ISBN 87-567-4547-8
Anne Birgitte Lundholt

**Anne Birgitte Lundholt** (født 11. juni 1952) er dansk næringslivsleder og tidligere politiker og minister fra Konservative Folkeparti.

## Biografi
Anne Birgitte Lundholt er født i Fredericia som datter av ingeniør Niels Ebbe Lundholt og sekretær Aase Lundholt. Hun tok studentereksamen fra Fredericia Gymnasium i 1971, og deretter studerte hun ved Aarhus Universitet 1971-77, noe som ga henne tittelen cand.scient.pol..

Hun fungerte deretter i tre år som sekretær i Dansk Arbejdsgiverforening, før hun skiftet til tekstilindustrien som kontorsjef og senere visedirektør, samtidig med at hun tok Handelshøjskolernes erhvervsøkonomiske diplomuddannelse i utenrikshandel ved Handelshøjskolen i København (1983). I 1988 ble hun administrerende direktør i Møbelfabrikantforeningen - som senere skiftet navn til Dansk Møbelindustri, frem til hun ble hentet inn som industriminister i Poul Schlüters tredje regjering fra 2. desember 1989 til 17. desember 1990.

I 1990 ble Anne Birgitte Lundholt utnevnt til kommandør av Dannebrogordenen samt valgt til årets politiker av Landsforeningen av Erhvervsinteresser.

Lundholt var nominert for Det Konservative Folkeparti i Ringkøbing Amtskreds og ble valgt inn i Folketinget ved valget 12. desember 1990. Hun ble deretter industri- og energiminister i Poul Schlüters fjerde regjering fra 18. desember 1990 til 24. januar 1993. Etter regjeringsskiftet fortsatte hun som menigt folketingsmedlem og var politisk ordfører fra 1995 frem til 8. oktober 1997. Deretter trakk hun seg som folketingsmedlem for i stedet å bli administrerende direktør for Danske Slagterier.

I 2005 sluttet hun i Danske Slagterier og etablerte et eget konsulentfirma og fungerte til 2007 som senior advisor i Kreab, en kommunikasjonsvirksomhet i Brussel.

Hun har fungert som administrerende direktør for Veterinærmedicinsk Industriforening siden 2007.

I 2006 ble hun utpekt som styreformann i Banedanmark, dette styret ble nedlagt av Hans Christian Schmidt 14. april 2010..

27. september 2010 ble hun utnevnt til styreleder i Naviair.

Hun har flere styreposter, blant annet i Post Danmark og Nordea.

## Politisk bakgrunn

Allerede som ganske ung ble Lundholt politisk engasjert, og hun meldte sig inn i Konservativ Ungdom i 1966. Hun ble formann for Konservativ Ungdom i Fredericia 1969-70, efterfulgt av medlemskap i Det Konservative Folkepartis kretsstyre i Århus 1971-77. I 1975 ble hun nominert som folketingskandidat i Givekredsen (som ble erstattet av Vordingborgkredsen i 1977), Sundbykredsen i 1979, Herningkredsen i 1990 og Hellerupkredsen i 1995.

Etter interne stridigheter om å bli ny landsformann etter Hans Engell i 1997 trakk hun srg fra aktiv politikk.

## Referanser


## Kilder
* Folketingets hjemmeside om Anne Birgitte Lundholt
Skåldalsfjellet

**Skåldalsfjellet** er et fjell i Arna i Bergen kommune i Vestland fylke. Det har en høyde på 718 meter over havet.

Skåldalsfjellet er et populært turmål i Arna, gjerne i kombinasjon med tur via Skåldalsnipa på vei opp eller som en rundtur. Parkering ved Espeland fangeleir dersom man velger å starte turen derfra, følge grusveien videre noen hundre meter før man tar opp sti til venstre. Eller man kan starte høyere opp fra parkeringsplassen (avgift) ved Osavatnet. En mindre brukt oppstigning er fra Oppetveiten øverst på Arnatveit. Herfra går det en sti mot Skåldalsnipa som følger en egg oppover med god utsikt (bildene nedenfor er herfra).

På Skåldalsnipa er det rampe for hanggliding med god oppdrift i Arnadalen.

## Fjell i Arna
*Gullfjellet – 987 moh.
*Skåldalsfjellet – 718 moh. med Skåldalsnipa – 603 moh.
*Hananipa – 717 moh. med toppunktet i Vaksdal, men oppstigning fra Arna.
*Trollabotshaugen – 678 moh.
*Krånipa – 703 moh.
*Trengereidhotten – 577 moh.
*Borga – 634 moh.
*Repparåsen – 609 moh.
*Vardegga / Vareggen – 590 moh.
*Ådnanipa / Arnanipa – 456 moh.

### Se også
*Byfjellene i Bergen.

## Panorama

## Referanser



## Eksterne lenker
* Bergen-Byguide, om Skåldalsfjellet 
* Ut.no, en rundtur Skåldalsfjellet
Liste over statsledere i 1443

## Amerika

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Tone Ingebretsen

**Tone Ingebretsen** (født 17. juli 1967) er en norsk tidligere styrkeløfter som representerte Sandnes Atletklubb.

Hun vant to NM-gull, tre NM-sølv og seks NM-bronse i perioden 1988–2012. Hun var president i Norges Styrkeløftforbund fra 2002 til 2007.

## Medaljer i norske mesterskap

## Referanser




## Eksterne lenker
*  Tone Ingebretsen – Norges Styrkeløftforbund
Anita Sæbø

**Anita Sæbø** (født 1968) er en norsk tidligere styrkeløfter som representerte Brumunddal Atletklubb.

Hun vant ett NM-gull og fem NM-sølv i perioden 2001–2007.

## Medaljer i norske mesterskap

## Referanser




## Eksterne lenker
*  Anita Sæbø – Norges Styrkeløftforbund
Grete Nessø

**Grete Nessø** (født 1969) er en norsk tidligere styrkeløfter som representerte Skogn IL og Røros SK.

Hun vant ett NM-gull, tre NM-sølv og to NM-bronse i perioden 1989–2008.

## Medaljer i norske mesterskap

## Referanser




## Eksterne lenker
*  Grete Nessø – Norges Styrkeløftforbund
Eva Engskar

**Eva Engskar** (født 1973) er en norsk tidligere styrkeløfter som representerte Oslo SK og IL Kraftsport.

Hun vant to NM-gull og fire NM-sølv i perioden 1992–2001. Hun vant EM-bronse i 1996.

## Medaljer i norske mesterskap

## Referanser




## Eksterne lenker
*  Eva Engskar – Norges Styrkeløftforbund
Ali Zaker

**Aly Zaker** (bengali: আলী যাকের; født 6. november 1944 i Chittagong i Bengal Presidency i Britisk India, død 27. november 2020 i Dhaka i Bangladesh) var en bangladeshi skuespiller, forretningsmann, filmregissør og forfatter.

Han var eier av Asiatic Marketing Communications Limited.

Zaker var frihetskjemper under den bangladeshiske frigjøringskrigen i 1971.

Han er kjent for roller i filmene *[[Agami (film)|Agami]]* (1984) og *[[Nodir Naam Modhumoti]]* (1996). Han spilte også i fjernsynsseriene *[[Bohubrihi]]* og *[[Aaj Robibar]]*.

Aly Zaker døde på sykehus i Dhaka den 27. november 2020 av covid-19, tre uker før han ville ha fylt 76 år.

## Referanser


## Eksterne lenker
* 
*
Linda Kristensen

**Linda Kristensen** (født 1977) er en norsk styrkeløfter som har representert Rana KK og Sandnes AK.

Hun vant to NM-gull, fire NM-sølv og tre NM-bronse i perioden 1995–2013.

## Medaljer i norske mesterskap

## Referanser




## Eksterne lenker
*  Linda Kristensen – Norges Styrkeløftforbund
Anett H. Langva

**Anett Henriksen Langva** (født 1979) er en norsk tidligere styrkeløfter som representerte Ålesund SK.

Hun vant to NM-gull og to NM-sølv i perioden 2001–2006.

## Medaljer i norske mesterskap

## Referanser




## Eksterne lenker
*  Anett H. Langva – Norges Styrkeløftforbund
Pernille Sams

**Pernille Merete Sams** (født 27. november 1959 i Kongens Lyngby) er en dansk eiendomsmegler og tidligere medlem av Folketinget for Det Konservative Folkeparti.

Sams gikk ut av Frederiksborg Statsskole i 1978 og tok cand.jur. ved Københavns Universitet i 1984. I 1998 ble hun statsautoriseret eiendomsmegler.

I 1981-1987 arbeidet hun som jurist for den konservative folketingsgruppe, og fra 1984-1985 for de konservative medlemmer av Europa-Parlamentet. I 1986 ble hun ansatt i arkitektfirmaet Arne Meldgaard, der hun ble direktør året etter.

Den politiske karrieren begynte i 1982 da hun ble innvalgt i Hillerød kommunestyre. Der ble hun imidlertid bare en periode, fordi hun i 1985 ble nominert til Folketinget i Randerskredsen (Århus Amtskreds). Hun ble valgt til Folketinget 8. september 1987, og ble fra 1995 nominert i Hillerødkredsen (Frederiksborg Amtskreds). Sams ønsket ikke ny nominasjon ved folketingsvalget 20. november 2001.

I dag driver hun sitt eget eiendomsmeglerfirma med liebhavereiendommer som sitt spesialfelt, og er blant annet kjent fra TV 2-programmet *Liebhaverne*.

Hun sitter i styret for Sund & Bælt Holding. I 1997 ble hun Ridder av Dannebrog.

## Referanser